section_heading: Život
paragraph_text: Scott je odrasla na farmi svojih roditelja Obadiah i Bernice McMurry Scott u Alabami. Još kao djevojčica morala je pomoći u branju pamuka zbog ekonomskih prilika. Sjedinjenim Američkim Državama vladala je Velika depresija 1930-ih, a zemlja se polako oporavljala. Završila je Lincoln Normal School u Marionu 1945. godine kao najbolja učenica u razredu. Glazbu je studirala na Antioch koledžu u Yellow Springsu u državi Ohio. Osim pjevanja, posvetila se violini i klaviru. Zatim se preselila u Boston, Massachusetts. Udala se 18. lipnja 1953. za baptističkog pastora Martina Luthera Kinga, kojeg je upoznala tijekom studija. Vjenčali su se u Corettinoj kući iz djetinjstva u Marionu.